**Töövõtuleping nr**

Jõgeval, (hilisema digitaalallkirja kuupäev)

**Enveko OÜ**, registrikood 10320390 (edaspidi tellija), keda esindab juhatuse liige Argo Annuk ja

**………………………**, registrikood …………………(edaspidi töövõtja), keda esindab juhatuse liige ………………,

edaspidi koos nimetatud pooled ja eraldi pool, sõlmisid käesoleva töövõtulepingu (edaspidi leping) alljärgnevatel tingimustel:

**1. Lepingu dokumendid**

1.1. Lepingu dokumendid koosnevad käesolevast lepingust, lepingu lisadest ning lepingu muudatustest, milles lepitakse kokku pärast käesoleva lepingu sõlmimist.

1.2. Lepingu lisadeks loetakse hanke „Jõgeva valla kruusateede tolmutõrje teostamine 2025. aastal” hankedokumendid.

1.3. Lepingu sõlmimisega kaotavad siduva jõu mistahes muud tahteavaldused, mida pooled on teinud lepingu ettevalmistamise käigus.

**2. Lepingu objekt ja tähtaeg**

2.1. Töövõtja kohustub teostama Jõgeva valla kohalikel kruusateedel kaltsiumkloriidiga tolmutõrjet (edaspidi töö või tööd) juhindudes Maanteeameti peadirektori 12.12.2007 käskkirjaga nr 255 kinnitatud dokumendist „[Kaltsiumkloriidiga tolmutõrje tegemise juhis](https://www.mnt.ee/sites/default/files/content-editors/Failid/Juhendid/Hoole/tolmutorje_tegemise_juhis.pdf)“.

Tolmutõrjet vajavate teede kaart on kättesaadav aadressilt: <https://www.google.com/maps/d/viewer?mid=10fUxkcH-t_Stb7zZ69mTjscw1hCgDMY&ll=58.80662973478608%2C26.232112751626023&z=16>

2.2. Tööde mahtude suurenemisel või vähenemisel sõlmitakse kirjalikult lepingu muudatused.

2.3. Tööde teostamise tähtaeg 31. mai 2025.

2.4. Vajadusel saab tellija töövõtjalt sama hinna eest teenust tellida ka hilisemal perioodil 2025 aasta jooksul.

**3. Lepingu hind**

3.1. Tellija kohustub tasuma töövõtjale tema poolt tehtud tööde eest …… eurot/km, millele lisandub käibemaks, lepinguline maksumus orienteeruv on 21 km x …… eurot = …… eurot,millele lisandub käibemaks.

3.2. Tööde eest tasumise aluseks on töövõtja poolt esitatud arve ja tellija esindaja poolt kooskõlastatud teehooldustööde arvestusleht. Teehooldustööde arvestuslehe täidab töö teostaja, fikseerides teostatud teehooldustööd teede lõikes.

3.3. Teehooldustööde arvestuslehe kinnitab oma allkirjaga töövõtja esindaja.

3.4. Pooled võivad kokku leppida, et töövõtja teostab lisaks tööle ka täiendavaid lisatöid. Lisatööde tellimise kohta sõlmivad pooled lepingu lisa, milles lepitakse kokku vähemalt lisatööde kirjeldus ja teostamise tähtaeg. Töövõtjal on õigus lisatööde eest tasu saada üksnes juhul, kui lisatööde teostamine on poolte vahel eelnevalt kokku lepitud.

3.5. Tellija tasub töövõtjale kinnitatud arve alusel teostatud tööde eest 21 päeva jooksul alates arve kättesaamisest. Arve tuleb esitada e-arvena ja digitaalselt allkirjastatud akt (lisada kirjale arve number ja kuupäev) saata e-post [enveko@enveko.ee](mailto:enveko@enveko.ee)

**4. Poolte õigused ja kohustused**

4.1. **Töövõtja kohustub**:

4.1.1. teostama töid vastavuses lepingu tingimustele, kehtivatele õigusaktidele ja tellija juhistele;

4.1.2. korraldama teede hooldustöid lähtudes otstarbekusest, parima tulemuse saavutamisest ja selleks sobival ajal;

4.1.3. täitma töö teostamise käigus tee ja tee kaitsevööndi kasutamise ja kaitse nõudeid;

4.1.4. teavitama tellijat koheselt kõikidest asjaoludest, mis mõjutavad töö teostamist või töövõtjapoolsete muude lepinguliste kohustuste täitmist ning mille vastu on tellijal mõistlik huvi;

4.1.5. hankima kõik töö teostamiseks vajalikud materjalid, kui materjalide hankimine kuulub töövõtja töövõttu;

4.1.6. leidma töö teostamiseks vajalikud alltöövõtjad. Töövõtja kohustub nõudma oma allöövõtjatelt teostatava töö kvaliteedi vastavust lepingu tingimustele, samuti kokkulepitud tähtaegadest kinnipidamist. Töövõtja vastutab töö teostamisel kasutatavate alltöövõtjate tegevuse eest nagu enda tegevuse eest.

4.1.7. teavitama tellijat tööde alustamisest ja lõpetamisest;

4.1.8. vastutama tööde teostamise ajal liiklusohutuse eest teel;

4.1.9. vastutama tööde teostamisega kolmandatele isikutele tekitatud kahju ulatuses juhul, kui süülisus on tuvastatav.

4.2. **Töövõtjal on õigus**:

4.2.1. nõuda tellijalt juhiseid, kui need on vajalikud töö teostamiseks;

4.2.2. peatada töö teostamine, kui töövõtja on nõudnud tellijalt juhiseid ja tellija ei ole mõjuva põhjuseta neid mõistliku aja jooksul andnud;

4.2.3. saada töö teostamise eest tasu vastavalt lepingule.

4.3. **Tellija kohustub**:

4.3.1. andma töövõtjale viivitamata juhiseid, kui need on vajalikud töö teostamiseks;

4.3.2. andma viivitamata töövõtjale üle kõik töö teostamiseks vajalikud lähteandmed;

4.3.3. töö valmimisel töö üle vaatama ja vastu võtma või vastuvõtmisest keelduma mõistliku aja jooksul pärast seda, kui töövõtja on tellijat töö valmimisest teavitanud;

4.3.4. maksma töövõtjale tehtud töö eest tasu vastavalt lepingule;

4.3.5. teavitama töövõtjat koheselt kõikidest asjaoludest, mis mõjutavad tellijapoolsete lepinguliste kohustuste täitmist ning mille vastu on töövõtjal mõistlik huvi;

4.3.6. töös puuduse avastamisel teavitama töövõtjat avastatud puudusest mõistliku aja jooksul pärast puuduse avastamist;

4.3.7. töös avastatud puudusest teavitamisel kirjeldama avastatud puudust võimalikult täpselt.

4.4. **Tellijal on õigus**:

4.4.1. igal ajal tutvuda töö käiguga, välja arvatud juhul, kui see segaks oluliselt töö teostamist;

4.4.2. töös esinevate puuduste korral nõuda töö vastavusse viimist lepingutingimustega;

4.4.3. kõrvaldada töös esinev puudus ise või lasta see kõrvaldada kolmandal isikul juhul, kui töövõtja ei kõrvalda töös esinevat puudust mõistliku aja jooksul pärast tellijapoolset puudusest teavitamist;

4.4.4. nõuda töövõtjalt töö puuduse kõrvaldamisega seotud kulutuste hüvitamist;

4.4.5. jätta töö vastu võtmata, kui töös esineb puudusi, välja arvatud pisipuudused, mis ei takista töö tulemuse kasutamist;

4.4.6. keelduda töö eest tasumast kui töö ei vasta lepingu tingimustele, muuhulgas kui lepingu tingimustele ei vasta töö juurde kuuluvad dokumendid või sellised dokumendid on tellijale üle andmata;

4.4.7. koheselt peatada tööde tegemine, kui tööde tegemine ei toimu vastavuses lepingu tingimustele, lepingu dokumentidele ja teehoolduse heale tavale.

4.5. Pooled kohustuvad mitte avaldama lepingu sisu kolmandatele isikutele ilma teise poole kirjaliku nõusolekuta ega muud lepingu sõlmimise ja täitmise käigus teatavaks saanud teavet (sh teise poole asjaajamist ja majandustegevust puudutavat teavet), mida võib mõistlikult ja arvestades poolte äritegevuses väljakujunenud tavasid ja praktikat pidada konfidentsiaalseks teabeks.

**5. Poolte esindajad ja kontaktandmed**

5.1. Poolte kontaktisikud lepingu täitmisel ja nende sidevahendid on:

5.1.1. tellija esindaja – taristu peaspetsialist Janis Käär, e-post [janis.kaar@jogeva.ee](mailto:janis.kaar@jogeva.ee), telefon 5305 2020;

5.1.2. töövõtja esindaja – , e-post ………….., telefon …………….

5.2. Pooled kohustuvad mistahes muudatustest oma esindajate või kontaktandmete osas viivitamatult kirjalikult või kirjalikku taasesitamist võimaldavas vormis teist poolt teavitama. Kuni teate kättesaamiseni loetakse teise poole jaoks kehtivaks andmed, mis on temale esitatud.

**6. Vääramatu jõud**

6.1. Pooled vabanevad lepingust tulenevate ja sellega seotud kohustuste täitmisest osaliselt või täielikult, kui seda takistab vääramatu jõud, kusjuures pooled on kohustatud rakendama kõiki meetmeid, et ära hoida teisele poolele kahju tekitamine ja tagada võimalikult suures ulatuses lepingu täitmine. Vääramatu jõu esinemine peab olema tõendatud selle poole poolt, kes soovib viidata nimetatud asjaoludele kui alusele, et vabaneda seadusest tulenevast ja/või lepingus sätestatud vastutusest endale lepinguga võetud kohustuste mittetäitmise või mittevastava täitmise eest. Vääramatuks jõuks ei ole lepingu tähenduses poole majandusliku olukorra muutus, halvad ilmastikuolud, hinnatõus, puhkus, pankrot ega ka pankrotihoiatus või hagi tagamine. Vääramatu jõu mõiste sisustamisel lähtuvad pooled võlaõigusseaduses sätestatust.

6.2. Vääramatu jõu esinemisest tuleb teist poolt viivitamatult kirjalikult informeerida.

6.3. Vääramatu jõu esinemisel lepivad pooled kokku töö teostamise tähtaegade muutmises nimetatud asjaolude esinemise perioodi võrra. Vääramatu jõu esinemisel kestusega üle kahe kalendrikuu on pooltel õigus lepingust taganeda või leping üles öelda.

**7. Lepingu kehtivus, lõpetamine ja vastutus lepingu rikkumise eest**

7.1. Leping kehtib tellija ja töövõtja lepinguliste kohustuste täitmiseni.

7.2. Tellijal on õigus leping ennetähtaegselt lõpetada, kui:

7.2.1. töövõtja rikub lepinguga võetud kohustusi või eirab kehtivaid normatiivakte;

7.2.2. tööde kokkulepitud käigus esineb mahajäämus, mille tulemusena jääb osa kokkulepitud töödest tegemata ja/või kannatab tööde kvaliteet.

7.3. Tellijal on õigus leping ennetähtaegselt üles öelda ja nõuda kahjude hüvitamist, kui töövõtja ei täida või rikub lepinguga võetud kohustusi, vaatamata korduvatele kirjalikele meeldetuletustele.

7.4. Töövõtjal on õigus leping ennetähtaegselt lõpetada, kui tellija rikub lepinguga võetud kohustusi vastuvõetud tööde eest tasumisel.

7.5. Kui tellija ei tasu makseid kooskõlas lepinguga, on töövõtjal õigus nõuda ja tellijal kohustus tasuda viivist 0,1% tasumisele kuuluvalt summalt iga tasumisega viivitatud kalendripäeva eest kuni võlgnevuse likvideerimiseni.

**8. Lahkarvamuste lahendamine**

8.1. Lahkarvamused lahendatakse poolte kokkuleppel. Kui pooled ei jõua kokkuleppele, kuuluvad lahkarvamused lahendamisele kohtus.

8.2. Kõik lepingu täitmisega või lepingust tulenevate vaidlustega seotud teated, nõusolekud, kooskõlastused ja muud tahteavaldused (edaspidi tahteavaldus), millega ei kalduta kõrvale lepingu tingimustest, loetakse kooskõlas lepinguga esitatuks, kui need tahteavaldused on antud teisele poolele üle kirjalikult allkirja vastu, või edastatud kirja või e-kirja teel.

**9. Lepingu jõustumine**

9.1. Leping jõustub selle allkirjastamise hetkest.

9.2. Leping on sõlmitud digitaalselt, sõlmimise kuupäevaks on hilisema allkirja andmise kuupäev.

**10. Poolte andmed**

**Tellija: Töövõtja:**

Enveko OÜ

registrikood 10320390 registrikood

Kuremaa tee 32, Laiuse alevik

Jõgeva vald, 48443

tel 5383 8993 tel

e-post: [aego@enveko.ee](mailto:aego@enveko.ee) e-post:

**Tellija kontaktisik: Töövõtja kontaktisik:**

Janis Käär

tel 5306 2020 tel

[joosep.kaur@jogeva.ee](mailto:joosep.kaur@jogeva.ee) e-post

(allkirjastatud digitaalselt) (allkirjastatud digitaalselt)

Argo Annuk

juhatuse liige juhatuse liige